ಸಿ.ಡಿ ಕೇಸ್: ಮಗಳನ್ನ ಹುಡುಕಿಕೊಡುವಂತೆ ಯುವತಿ ತಂದೆ ಸಲ್ಲಿಸಿರೋ ಅರ್ಜಿ ಇಂದು ವಿಚಾರಣೆ ಧಾರವಾಡ: ಮಾಜಿ ಸಚಿವರ ಖಾಸಗಿ ವಿಡಿಯೋ ಸಿ.ಡಿ ಬಹಿರಂಗ ಪ್ರಕರಣದ ಸಂಬಂಧ ಇಂದು ಹಲವು ಮಹತ್ವದ ಬೆಳವಣಿಗೆಗಳು ನಡೆಯುತ್ತಿವೆ. ಎಸ್ಐಟಿ ತಂಡ ಇಂದು ಹೈಕೋರ್ಟ್ಗೆ ಕೇಸ್ ಸಂಬಂಧ ಸ್ಟೇಟಸ್ ರಿಪೋರ್ಟ್ ಸಲ್ಲಿಸುತ್ತಿದೆ. ಈ ಮಧ್ಯೆ ಸಂತ್ರಸ್ತ ಯುವತಿಯ ತಂದೆ ನಮ್ಮ ಮಗಳನ್ನ ಹುಡುಕಿಸಿಕೊಡಿ ಎಂದು ಧಾರವಾಡ ಹೈಕೋರ್ಟ್ಗೆ ಸಲ್ಲಿಸಿದ್ದ ಹೆಬಿಯಸ್ ಕಾರ್ಪಸ್ ಅರ್ಜಿ ವಿಚಾರಣೆ ಇಂದು ನಡೆಯಲಿದೆ. ಮೇ 27ರಂದು ಯುವತಿಯ ತಂದೆ ಕೋರ್ಟ್ ಮೆಟ್ಟಿಲೇರಿದ್ದರು. ಧಾರವಾಡ ಹೈಕೋರ್ಟ್ ವಿಭಾಗಿಯ ಪೀಠದಲ್ಲಿ ಇಂದು ಮಧ್ಯಾಹ್ನ 2.30ಕ್ಕೆ ಅರ್ಜಿ ವಿಚಾರಣೆಗೆ ಬರಲಿದೆ.